কুর্দি উইকিপিডিয়া
কুর্দি উইকিপিডিয়া (কুরমানজি কুর্দি: Wîkîpediya kurdî, সোরানি কুর্দি: ویکیپیدیای کوردی) বলতে দুটি উইকিপিডিয়া সংস্করণকে বোঝায় যা কুর্দি ভাষার দুটি ভিন্ন রূপ কুরমানজি ও সোরানিতে রচিত। মূলত ২০০৪ সালের জানুয়ারিতে কুর্দি উইকিপিডিয়া চালু হয়। ২০২৪ সালের আগস্ট অনুযায়ী, কুরমানজি উইকিপিডিয়ায় ৮৩,৩১৬টি নিবন্ধ এবং সোরানি উইকিপিডিয়ায় ৬৭,৮৯০টি নিবন্ধ রয়েছে। এছাড়াও জাজাকি ও দক্ষিণ কুর্দিদের জন্য আরো দুটি উইকিপিডিয়া সংস্করণ রয়েছে, যার মধ্যে শেষটি এখনো পরীক্ষামূলক পর্যায়ে রয়েছে।